Egy román férfival szemben javasoltak vádemelést a Makói Rendőrkapitányság nyomozói, mert egy szálloda szobájának berendezéseit az utcára dobálta, írja a rendőrség.

A férfi megalapozottan gyanúsítható azzal, hogy 2017. december 16-án hajnalban, egy makói hotel szobájának a berendezéseit megrongálta. A feltételezett elkövető tükröt és törölközőket dobált az utcára,

MAJD EGY CSEREPES VIRÁG FÖLDJÉT IS MAGÁRA KENTE.

A rendőrök gyanúsítottként hallgatták ki, melynek során a bűncselekmény elkövetését elismerte. Tettét azzal magyarázta, hogy úgy érezte, valaki ciánnal megmérgezte.

Vele szemben garázdaság miatt indult eljárás. A rendőrök a nyomozást a napokban befejezték és a keletkezett iratokat vádemelési javaslattal az illetékes ügyészségnek továbbították.